PATVIRTINTA

Direktoriaus

2023 m. gruodžio 20 d.

įsakymu Nr. V- 15

**KUPIŠKIO RAJONO TURIZMO IR VERSLO INFORMACIJOS CENTRO** **KORUPCIJOS PREVENCIJOS PROGRAMA 2024-2026 METAMS**

1. **BENDROSIOS NUOSTATOS**

1. Kupiškio rajono turizmo ir verslo informacijos centro korupcijos prevencijos 2024-2026 metų programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionalinės kovos su korupcija 2015-2025 m. programa, patvirtinta Lietuvos Respublikos Seimo 2015-03-10 nutarimu Nr. XII- 1537 ir skirta korupcijos prevencijai ir antikorupciniam švietimui užtikrinti.

2. Šioje programoje numatytos priemonės yra Lietuvos Respublikos nacionalinės kovos su korupcija dalis. Jos turi būti nuosekliai siejamos su naujosios programos priemonėmis, orientuotomis į apčiuopiamus ir pamatuojamus rezultatus, įvardyti aiškesni siekiamų rezultatų kriterijai.

3. Korupcija kenkia demokratijai, ekonomikai ir teisės sistemai, todėl daug dėmesio turi būti skiriama korupcijos apraiškų prevencijai ir neišvengiamos atsakomybės už neteisėtus veiksmus principo įgyvendinimui, būtina ugdyti visuomenės nepakantumą šiam reiškiniui.

4. Korupcija – darbuotojo elgesys, neatitinkantis suteiktų įgaliojimų ar nustatytų elgesio standartų, ar tokio elgesio skatinimas, siekiant naudos sau ar kitiems asmenims ir taip kenkiant valstybės ir centro interesams.

5. Korupcinio pobūdžio nusikalstamą veiką sudaro: kyšininkavimas, tarpininko kyšininkavimas, papirkimas, kita nusikalstama veika, jei ji padaryta teikiant paslaugas, siekiant sau ar kitiems asmenims naudos, piktnaudžiavimas tarnybine padėtimi arba įgaliojimų viršijimas, piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas, nusikalstama veika, kai siekiama ar reikalaujama kyšio, papirkimo arba siekiama nulėpti ar užmaskuoti kyšininkavimą ar papirkimą.

1. **PROGRAMOS TIKSLAI**

6. Sukurti veiksmingą korupcijos prevencijos sistemą, užtikrinančią skaidrumą ir atvirumą vykdant viešuosius pirkimus, administruojant ir teikiant paslaugas.

7. Užtikrinti centro veiklos viešumą.

8. Plėtoti antikorupcinę kultūrą, į veiklą įtraukti visus darbuotojus ir centro lankytojus, taip didinant visuomenės pasitikėjimą centru.

1. **PAGRINDINIAI KORUPCIJOS PREVENCIJOS PROGRAMOS UŽDAVINIAI**

9. Pagrindiniai programos uždaviniai yra šie:

9.1. nustatyti sritis, kuriuose gali pasitaikyti galimybė ir sąlygos atsirasti korupcijai;

9.2. užtikrinti veiksmingą ilgalaikį korupcijos prevencijos priemonių įgyvendinimą ir nustatyti konkrečius terminus;

9.3. skatinti skaidrų ir atvirą paslaugų tiekimą;

9.4. skatinti darbuotojų nepakantumą bent mažiausioms korupcijos apraiškoms.

1. **KORUPCIJOS PRIELAIDOS**

10. Organizuojant ir vykdant viešuosius pirkimus.

11. Priimant darbuotojus į darbą.

12. Galimybė vienam darbuotojui priimti sprendimus dėl lėšų ir kito turto panaudojimo.

13. Pareigybių aprašymas, pareiginių instrukcijų netobulumas.

1. **KORUPCIJOS PREVENCIJOS PRIEMONĖS**

14. Korupcijos prevencijos tikslas – korupcijos priežasčių, sąlygų atskleidimas ir šalinimas, siekiant darbuotojus atgrasinti nuo korupcinių nusikaltimų darymo.

15. Korupcijos prevencijos priemonės:

15.1. korupcijos pasireiškimo tikimybės nustatymas;

15.2. darbuotojų mokymai ir švietimas;

15.3. darbuotojų atsakomybės už korupcinius nusikaltimus išaiškinimas;

15.4. darbuotojų įtraukimas į korupcijos prevencijos programos įgyvendinimą;

15.5. skatinti visų darbuotojų nepakantumą korupciniams teisių pažeidimams ar mėginimams juos daryti.

1. **KORUPCIJOS PREVENCIJOS PROGRAMOS ĮGYVENDINIMAS**

16. Korupcijos prevencijos nuostatas įgyvendina centro darbuotojai, kurie turi sustiprinti darbuotojų gebėjimus efektyviai veikti korupcijos prevencijos srityje.

17. Korupcijos prevencijos programoje iškeltiems uždaviniams įgyvendinti sudarytas priemonių planas, kuriame yra numatyti terminai ir vykdytojai.

18. Programoje numatytų priemonių planą kontroliuoja centro direktoriaus įsakymu paskirtas asmuo.

19. Programa ir įgyvendinimo priemonės periodiškai peržiūrimos ir, esant reikalui, papildomos.

 ­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

 Direktoriaus

2023 m. gruodžio 20 d.

 įsakymu Nr. V- 15

**KUPIŠKIO RAJONO TURIZMO IR VERSLO INFORMACIJOS CENTRO**

**KORUPCIJOS PREVENCIJOS PROGRAMOS 2021-2023 METAMS ĮGYVENDINIMO**

**PRIEMONIŲ PLANAS**

|  |  |  |  |
| --- | --- | --- | --- |
| **Eil. Nr.** | **Priemonės** | **Įvykdymo terminai** | **Atsakingi asmenys** |
| 1. | Paskirti darbuotoją, atsakingą už korupcijos programos, priemonių plano vykdymą | 2024 m. sausio mėn. | Direktorius |
| 2. | Užtikrinti efektyvesnį darbuotojų dalyvavimą svarstant centro problemas korupcijos pasireiškimo srityse | Nuolat | Darbuotojas, atsakingas už korupcijos programos, priemonių plano vykdymą |
| 3. | Užtikrinti viešųjų pirkimų skaidrumą | Nuolat | Viešųjų pirkimų organizatorius |
| 4. | Užtikrinti kitų lėšų teisingą naudojimą | Nuolat | Buhalterė |
| 5. | Užtikrinti skaidrų naujų darbuotojų priėmimą į darbą | Esant reikalui | Direktorius |
| 6. | Kontroliuoti ar laiku pateikiamos privačių interesų deklaracijos | Nuolat | Direktorius |
| 7. | Antikorupciniu požiūriu vertinti centro teisės aktus ar teisės aktų projektus | Nuolat | Direktorius ir darbuotojas, atsakingas už korupcijos programos, priemonių plano vykdymą |
| 8. | Užtikrinti centro materialinių vertybių teisingą apskaitą ir panaudojimą | Nuolat | Buhalterė |
| 9.  | Centro tinklalapyje skelbti dokumentus, susijusius su korupcijos prevenciją | Esant reikalui | Direktorius |
| 10. | Nagrinėti gautus skundus, pareiškimus, siūlymus apie korupcinio pobūdžio pažeidimus | Gavus skundą, pareiškimą ar siūlymą | Darbuotojas, atsakingas už korupcijos programos, priemonių plano vykdymą |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_